Í dag voru Mies van der Rohe , verðlaun Evrópusambandsins fyrir nútímabyggingarlist , afhent en þau féllu í skaut Hörpu , tónlistar - og ráðstefnuhússins í Reykjavík sem ÍAV byggði ásamt undirverktökum . Þau voru afhent í Mies van der Rohe í Pavilion í Barcelona á Spáni . Verðlaunin , sem veitt eru annað hvert ár , eru ein virtustu verðlaun á þessu sviði í heiminum . 350 byggingar frá 37 löndum Evrópu voru tilnefndar til Mies van der Rohe verðlaunanna . Í rökstuðningi kom fram að formaður dómnefndar , Wiel Arets , lagði einkum áherslu á þrennt : Þá ákvörðun að ljúka við byggingu Hörpu þrátt fyrir kreppuna , einstaka tengingu byggingarinnar við höfnina og umhverfi Reykjavíkur og merkilega samvinnu við Ólaf Elíasson um glerhjúpinn utan um húsið . Í þakkarræðu sinni við athöfnina þakkaði Halldór Guðmundsson forstjóri Hörpu , dómnefndinni , arkitektum hússins og byggingaraðilum þess . Hann bætti svo við ; „ Mest af öllu vil ég þakka íslensku þjóðinni sem lét húsið verða að veruleika og fyllir það nú á hverjum degi af lífi . “ Við sem byggðum Hörpu erum stoltir af þessari viðurkenningu .